Հավելված N 55

Հաստատված է

Կրթության, գիտության, մշակույթի և սպորտի

նախարարության գլխավոր քարտուղարի

2020 թ. հոկտեմբերի 10-ի N 637-Ա հրամանով

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅԱՆ ԲԱՐՁՐԱԳՈՒՅՆ ԵՎ ՀԵՏԲՈՒՀԱԿԱՆ ՄԱՍՆԱԳԻՏԱԿԱՆ ԿՐԹՈՒԹՅԱՆ ՎԱՐՉՈՒԹՅԱՆ ՌԱԶՄԱՎԱՐԱԿԱՆ ՊԼԱՆԱՎՈՐՄԱՆ ԲԱԺՆԻ ՊԵՏ**

|  |
| --- |
| **1.Ընդհանուր դրույթները** |
| * 1. **Պաշտոնի անվանումը, ծածկագիրը**   Կրթության, գիտության, մշակույթի և սպորտի նախարարության (այսուհետ՝ Նախարարություն) բարձրագույն և հետբուհական մասնագիտական կրթության վարչության (այսուհետ` Վարչության) ռազմավարական պլանավորման բաժնի (այսուհետ` Բաժին) պետ (ծածկագիրը՝ 18-34.1-Ղ4-4)   * 1. **Ենթակա և հաշվետու է**   Բաժնի պետը անմիջականորեն ենթակա և հաշվետու է Վարչության պետին:   * 1. **Ենթակա և հաշվետու պաշտոններ**   Բաժնի պետին անմիջականորեն ենթակա և հաշվետու են Բաժնի աշխատողները:   * 1. **Փոխարինող պաշտոնի կամ պաշտոնների անվանումները**   Բաժնի պետի բացակայության դեպքում նրան փոխարինում են Վարչության պետի տեղակալը կամ Բաժնի գլխավոր մասնագետներից մեկը:   * 1. **Աշխատավայրը**   Հայաստան, ք.Երևան, Կենտրոն վարչական շրջան, Վ.Սարգսյան 3, Կառավարական շենք N 2 |
| **2. Պաշտոնի բնութագիրը**  **2.1 Աշխատանքի բնույթը, իրավունքները, պարտականությունները**   1. Ապահովում է բարձրագույն և հետբուհական կրթության բնագավառի վերաբերյալ Հայաստանի Հանրապետության իրավական ակտերի նախագծերի մշակման աշխատանքները. 2. ապահովում է բարձրագույն և հետբուհական կրթության ոլորտի զարգացման հեռանկարային ու նպատակային ռազմավարական ուղղությունների ձևավորման աշխատանքները. 3. ապահովում է բարձրագույն և հետբուհական կրթության ոլորտում ռազմավարական պլանավորման, գործողությունների ծրագրերի մշակման աշխատանքները. 4. ապահովում է պետական քաղաքականության ձևավորման վերաբերյալ առաջարկությունների մշակման աշխատանքները՝ հիմք ընդունելով բարձրագույն և հետբուհական կրթության ոլորտում տիրող իրավիճակը. 5. ապահովում է որակավորումների ազգային շրջանակի, որակավորումների ոլորտային շրջանակների մշակման և հաստատմանն ուղղված աշխատանքները. 6. ապահովում է բարձրագույն և հետբուհական կրթության ոլորտի միջնաժամկետ ծախսային ծրագրերի և տվյալ տարվա բյուջետային հայտերի մշակման աշխատանքները. 7. ապահովում է բուհերի գործունեության կատարողականի արդյունքային ցուցանիշների մշակման աշխատանքները. 8. ապահովում է բարձրագույն և հետբուհական կրթության ոլորտում մասնագետների պատրաստման առաջարկների մշակման և սկզբունքների ձևավորման աշխատանքները. 9. ապահովում է Հայաստանի Հանրապետությունում գործող բուհերի ու գիտական կազմակերպությունների տարատեսակների, դրանց դասակարգման չափանիշների և պահանջների մշակման և հանրապետության տարածքում օպտիմալ տեղաբաշխման վերաբերյալ առաջարկությունների ներկայացման աշխատանքները. 10. ապահովում է բարձրագույն և հետբուհական կրթության ոլորտում միջազգային փորձի ուսումնասիրության ու վերլուծության, Եվրոպական բարձրագույն կրթական տարածքի հիմնական սկզբունքների և ուղղությունների ներդրմանն ուղղված առաջարկությունների ներկայացման աշխատանքները. 11. ապահովում է բարձրագույն և հետբուհական կրթության ոլորտի բարեփոխումներով պայմանավորված միջազգային կազմակերպությունների ներգրավման ուղղությամբ առաջարկությունների ներկայացման աշխատանքները. 12. ապահովում է պետական բյուջեով նախատեսված ծրագրերի ֆինանսավորման սկզբունքների և մեթոդաբանության մշակման վերաբերյալ առաջարկությունների ներկայացման աշխատանքները. 13. ապահովում է տվյալների բազաների ձևավորման, բարձրագույն և հետբուհական ուսումնական հաստատությունների գործունեության վերաբերյալ տեղեկատվության հավաքագրման և մշակման համակարգերի ներդրման վերաբերյալ առաջարկությունների ներկայացման աշխատանքները. 14. ապահովում է Կառավարության գործունեության ծրագրից, ինչպես նաև կառավարության քաղաքականության այլ փաստաթղթերից բխող միջոցառումների իրականացման աշխատանքները. 15. ապահովում է Բաժնի իրավասության շրջանակներում նախարարություն հասցեագրված բարձրագույն և հետբուհական կրթության ոլորտին առնչվող դիմումների, գրությունների և առաջարկությունների քննարկման ու բարձրացված հարցերի վերաբերյալ պարզաբանման աշխատանքները:   **Իրավունքները՝**   * Բաժնի առջև դրված գործառույթների և խնդիրների իրականացման համար այլ մարմիններից, կազմակերպություններից, նախարարության ստորաբաժանումներից ստանալ բարձրագույն և հետբուհական կրթության ոլորտին վերաբերող անհրաժեշտ մասնագիտական կարծիք ու առաջարկություններ. * զարգացման ռազմավարական ծրագրերի մշակման, բնագավառում պետական քաղաքականության ձևավորմանն ուղղված առաջարկությունների, գործող կարգավորում-ների վերանայման նպատակով բուհերից, այլ կազմակերպություններից ստանալ համապատասխան առաջարկություններ և անհրաժեշտ մասնագիտական կարծիքներ. * Նախարարության տարբեր ստորաբաժանումների, կազմակերպությունների ներկայացուցիչների հետ կազմակերպել աշխատանքային քննարկումներ, առաջադրված խնդիրների շուրջ մասնագիտական քննարկումներ. * հրավիրել բարձրագույն և հետբուհական կրթության հարցերով համաժողովներ և խորհրդակցու­թյուն­ներ՝ դրանց մասնակից դարձ­նելով համապատաս­խան մարմինների ներկայացուցիչների, մասնագետների և փորձագետների. * բարձրագույն կրթության որակավորումների ազգային շրջանակին և որակավորումների ոլորտային շրջանակների մշակման աշխատանքներն իրականացնելու համար կազմակերպություններից, բարձրագույն ուսումնական հաստատություններից, գործատուներից պահանջել և ստանալ տեղեկատվություն, ամբողջական փաստաթղթեր. * բարձրագույն ուսումնական հաստատություններից, կազմակերպություններից և քաղաքացիներից պահանջել ու ստանալ լրացուցիչ անհրաժեշտ փաստաթղթեր, տվյալներ՝ գրություններին և դիմումներին սահմանված կարգով ընթացք տալու համար. * Բաժնի առջև դրված գործառույթների ու խնդիրների իրականացման նպատակով բարձրագույն և հետբուհական կրթության ոլորտին առնչվող հարցերի վերաբերյալ բարձրագույն ուսումնական հաստատություններից, կազմակերպություններից և քաղաքացիներից պահանջել ու ստանալ լրացուցիչ անհրաժեշտ փաստաթղթեր, տեղեկատվություն և նյութեր, տվյալներ՝ գրություններին և դիմումներին սահմանված կարգով ընթացք տալու համար:   **Պարտականությունները՝**   * բացահայտել, վերլուծել, գնահատել Բաժնի գործառույթներից բխող աշխատանքների պատշաճ իրականացման համար ոլորտի ռազմավարական և կազմակերպական խնդիրները. * ուսումնասիրել ոլորտը կարգավորող իրավական դաշտը, Բաժնի գործառույթները կանոնակարգող և գործառույթների իրականացմանն առնչվող իրավական ակտերը. * ներկայացնել դիրքորոշում իր իրավասության շրջանակներում պետական քաղաքականության փաստաթղթերի նախագծերի վերաբերյալ. * մասնակցել բարձրագույն և հետբուհական կրթության ոլորտում կազմակերպվող խորհրդակցություններին, քննարկումներին և այլ միջոցառումներին. * սահմանված ժամկետներում ընթացք տալ միջազգային և այլ կազմակերպություններից ստացված գրություններին և հարցումներին, ներկայացնել առաջարկություններ ու մասնագիտական կարծիք միջազգային պայմանագրերի (համաձայնագրերի) և այլ փաստաթղթերի վերաբերյալ. * ամփոփել որակավորումների ազգային շրջանակի, որակավորումների ոլորտային շրջանակների մշակման և հաստատմանն ուղղված աշխատանքները. * առաջնորդվել և պահպանել միջնաժամկետ ծախսային ծրագրերի բյուջետային ֆինանսավորման հայտերի կազմման մեթոդաբանությամբ սահմանված պահանջները. * ամփոփել բուհերից ստացված գործունեության կատարողականի արդյունքային ցուցանիշներ. * ուսումնասիրել բարձրագույն և հետբուհական կրթության ոլորտում մասնագետների պատրաստման առաջարկները. * վերլուծել Հայաստանի Հանրապետությունում գործող բուհերի ու գիտական կազմակերպությունների տարատեսակների, և դրանց դասակարգման չափանիշներ և ամփոփել ՀՀ տարածքում տեղաբաշխման վերաբերյալ առաջարկները. * ուսումնասիրել բարձրագույն և հետբուհական կրթության ոլորտում միջազգային փորձը, և ամվովել Եվրոպական բարձրագույն կրթական տարածքի հիմնական սկզբունքների և ուղղությունների ներդրմանն ուղղված առաջարկությունները. * ուսումնասիրել բարձրագույն և հետբուհական կրթության ոլորտի բարեփոխումներով պայմանավորված միջազգային կազմակերպությունների գործունեությունը. * ներկայացնել պետական բյուջեով նախատեսված ծրագրերի ֆինանսավորման սկզբունքների և մեթոդաբանության մշակման վերաբերյալ առաջարկություններ: |
| 1. **Պաշտոնին ներկայացվող պահանջները**   **3.1. Կրթություն, որակավորման աստիճանը**  Բարձրագույն կրթություն  **3.2. Մասնագիտական գիտելիքները**  Ունի գործառույթների իրականացման համար անհրաժեշտ գիտելիքներ:  **3.3.Աշխատանքային ստաժ, աշխատանքային բնագավառում փորձ**  Հանրային ծառայության առնվազն երեք տարվա ստաժ կամ չորս տարվա մասնագիտական աշխատանքային ստաժ կամ կրթության բնագավառում` չորս տարվա աշխատանքային ստաժ  **3.4.Անհրաժեշտ կոմպետեցիաներ**  **Ընդհանրական կոմպետենցիաներ՝**   * 1. Աշխատակազմի կառավարում   2. Քաղաքականության վերլուծություն, մոնիթորինգ   3. Որոշումների կայացում   4. Ծրագրերի կառավարում   5. Խնդրի լուծում   6. Բարեվարքություն   **Ընտրանքային կոմպետենցիաներ՝**   1. Բանակցությունների վարում 2. Կոնֆլիկտների կառավարում 3. Բողոքների բավարարում 4. Ժամանակի կառավարում 5. Փոփոխությունների կառավարում 6. Փաստաթղթերի նախապատրաստում 7. Ժողովների և խորհրդակցությունների կազմակերպում և վարում: |
| **4. Կազմակերպական շրջանակ**  **4.1. Աշխատանքի կազմակերպման և ղեկավարման պատասխանատվությունը**  Պատասխանատու է կառուցվածքային ստորաբաժանման կազմում գործող կառուցվածքային միավորի աշխատանքների կազմակերպման և ղեկավարման համար։  **4.2. Որոշումներ կայացնելու լիազորությունները**  Կայացնում է որոշումներ կառուցվածքային ստորաբաժանման կազմում գործող կառուցվածքային միավորի աշխատանքների կազմակերպման և ղեկավարման շրջանակներում:  **4.3. Գործունեության ազդեցությունը**  Ունի գերատեսչական մակարդակում աշխատանքների կազմակերպման և իր լիազորությունների իրականացման արդյունքում այլ անձանց վրա ազդեցություն։  **4.4. Շփումները և ներկայացուցչությունը**  Շփվում և որպես ներկայացուցիչ հանդես է գալիս տվյալ մարմնի, այլ պետական մարմինների և կազմակերպությունների ներկայացուցիչների, ինչպես նաև օտարերկրյա պետությունների և միջազգային կազմակերպությունների ներկայացուցիչների հետ՝ իր իրավասությունների շրջանակներում:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող կառուցվածքային ստորաբաժանման գործառույթներից բխող խնդիր­ները և դրանց տալիս լուծումներ: |